Tapani Hämäläinen

Aarno Tapani Hämäläinen (8. heinäkuuta 1948 Kuopio − 15. heinäkuuta 1985 Kuopio) oli suomalainen jalkapalloilija.Urheilumme Kasvot Osa 3, Hämäläinen, Aarno Tapani, sivu 136, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi urallaan 170 SM-sarjaottelua Kuopion Palloseurassa, Kuopion Pallotovereissa, Oulun Työväen Palloilijoissa ja Kuopion Elossa vuosina 1967−1982. Hämäläinen on yksi harvoista pelaajista, joka on pelannut pääsarjaa kaikissa kolmessa kuopiolaisseurassa.

Hämäläinen lopetti pääsarjauransa heinäkuussa 1982 saatuaan sydänkohtauksen Kuopion Elon olessa palaamassa vierasottelustaan Lahdesta. Hän jatkoi pelaamista ikämiessarjoissa Puijon Pallon joukkueessa ja menehtyi kesällä 1985 saatuaan sydänkohtauksen kesken ottelun Kuopion keskuskentällä.

 Lähteet 

Luokka:Suomalaiset jalkapalloilijat
Luokka:Vuonna 1948 syntyneet
Luokka:Vuonna 1985 kuolleet